kardosdrur/scandi-wiki huggingface dataset:
Thomas Røll Larsen

Thomas Røll Larsen (født 12. marts 1977) er en tidligere professionel dansk fodboldspiller. Han fik sit gennembrud i Silkeborg IF og spillede senere for FC København, FC Midtjylland, Vejle BK og Viborg FF. Han her desuden spillet 8 landskampe for Danmark og scoret et enkelt mål. I dag er han efterskolelærer, på Levring Efterskole, og fra indgangen til sæsonen 2018/2019 også cheftræner for Skive IK.

Han har tidligere været spillende assistenttræner for Kjellerup IF i 2. division.

Karriere 
Røll fik sin første kontrakt i 1996 hos Silkeborg Idrætsforening og spillede der i 5 år, hvorefter han skiftede til FC København og var på kontrakt i 5 sæsoner. I foråret 2005 var han "hjemme" i Silkeborg på et kort lejeophold . 

Siden debuten hos FC København i 2001 opnåede han at spille 127 kampe, og er noteret for 26 mål.
Thomas Røll debuterede for ligalandsholdet i år 2001, og på A-landsholdet i 2002, hvor han har spillet 8 landskampe og scoret et mål.

Han blev præsenteret som ny spiller hos FC Midtjylland 12. juni 2006, men pga. en skade i achillessenen debuterede han først i forårspræmieren den 10. marts 2007 mod Vejle Boldklub – en kamp hvor han kom ind fra bænken og scorede et mål.

I 2008 spillede Røll på en lejekontrakt i Vejle Boldklub  og var en del af et hold, der pointmæssigt blev det mest suveræne hold i 1. division nogensinde. I Superligaen kunne Røll dog ikke længere bidrage tilstrækkeligt til Vejles hold og han blev derfor returneret til FC Midtjylland i vinterpausen. Men i FCM var Røll ikke en del af fremtiden, og han blev bedt om at finde en ny klub . Han skiftede til Viborg FF i februar 2009  på en kontrakt gældende til 30. juni 2010 . 

Torsdag den 11. juni 2009 offentliggjorde Thomas Røll, at han stoppede karrieren efter 14 år på topniveau .

Kjellerup IF 
Efter at have været rygtet til både Holstebro BK og FC Hjørring, valgte Thomas Røll i februar 2011 at genoptage karrieren hos det daværende Danmarksseriehold, Kjellerup Idrætsforening fra hjembyen Kjellerup.  I sommeren 2011 rykkede holdet for første gang op i 2. division.

Eksterne Henvisninger 

Personer fra Aarhus
Fodboldlandsholdsspillere fra Danmark
Fodboldspillere fra Viborg FF
Fodboldspillere fra Vejle Boldklub
Fodboldspillere fra FC Midtjylland
Fodboldspillere fra Silkeborg IF
Fodboldspillere fra FC København
Fodboldspillere fra Kjellerup IF
Adigun Taofeek Salami

Adigun Taofeek Salami (født 6. maj 1988 i Lagos) er en professionel fodboldspiller fra Nigeria, der spiller for Middelfart. Fra sommeren 2012 til 2015 spillede han for den danske klub SønderjyskE. 

Han startede sin karriere, da han kom på FC Ebedeis ungdomshold. FC Ebedeis ungdomshold er tilknyttet FC Midtjyllands talentakademi, som henter de mest talentfulde spillere til Danmark. Efter 2 års træning debuterede Salami for FC Midtjyllands SAS Liga-hold mod Odense Boldklub 19. juli 2006. I 2012 skiftede Salami til SønderjyskE efter 8 år i FC Midyjylland.

Adigun Taofeek Salami spiller nu i den vestfynske 2. divisionsklub Middelfart Boldklub.

Eksterne henvisninger 
 Superligastatistik på danskfodbold.com

Fodboldspillere fra F.C. Ebedei
Fodboldspillere fra Nigeria
Fodboldspillere fra FC Midtjylland
Fodboldspillere fra SønderjyskE
Fodboldspillere fra Middelfart Boldklub
Serghei Dadu

Serghei Dadu (født den 23. januar 1981) er en moldavisk professionel fodboldspiller (angreb) hos FC Midtjylland.

Dadu blev købt i januar 2007 som en offensiv styrkelse i FCM's trup. Serghei Dadu blev købt fra den russiske storklub CSKA Moskva som erstatning til nyligt solgte Mikkel Thygesen.

Dadu blev i 2002 topscorer i ligaen i sit hjemland med 19 mål i 21 kampe, desuden har en repræsenteret sit hjemland i 25 landskampe og er noteret for 7 landskampsmål.

I en træningskamp mod AGF i februar 2007 scorede Dadu 2 mål for FCM.

Dadu fik sin Superligadebut i 10. marts 2007 i forårspræmieren mod Vejle Boldklub.

Eksterne henvisninger 
 

Fodboldspillere fra Moldova
Fodboldspillere fra FC Midtjylland
Sekundærrute 156

Sekundærrute 156  er en rutenummereret landevej mellem København og Roskilde. Ruten er sammenfaldende med Roskildevej mellem disse byer, dog indgår de østligste 2,6 km af Roskildevej ikke i Sekundærrute 156.

Historie
Vejens historiske forløb gik fra Rådhuspladsen i København og endte med Algade i Roskilde, der nu er blevet til en gågade.

Anlægget af vejen blev påbegyndt i 1770 som afløsning af den gamle kongevej i Roskilde, og endte i København i 1776. Vejen blev projekteret af vejingeniøren Jean Marmillod fra Frankrig.

Roskildevejen skulle forbinde dels de små bebyggelser på Vestegnen og Roskilde med hovedstaden. En forbedring af vejanlægget blev nødvendiggjort af bl.a. den megen trafik, der blev genereret i forbindelse med markederne på Stændertorvet. I sidste halvdel af 1900-tallet opblomstrede biltrafikken, og man fandt anledning til at foretage en nummerering af de danske veje. Således blev ruten fra København til Esbjerg (med Roskildevej mellem Roskilde og København) navngivet Hovedvej 1 – siden Hovedvej A1.

Da man begyndte at bygge Holbækmotorvejen skete det over flere etaper. Således kan man i dag se, hvordan motorvejen startede/sluttede i Roskildevej mellem Høje Tåstrup og Hedehusene/Fløng.

Vagabonden Hardy Hedager boede flere år under åben himmel i et buskads ved Roskildevej.

Navn
I folkemunde omtales strækningen fra Pile Allé på Frederiksberg til Algade i Roskilde stadig ofte som Roskildevej. Mellem Rådhuspladsen i København og Pile Allé på Frederiksberg er navnet på strækningen dog Vesterbrogade, strækningen gennem Glostrup hedder Hovedvejen, i Hedehusene er navnet Hovedgaden og i Roskilde Kommune er navnet Københavnsvej.

Sekundærrute 156
Sekundærrute 156 begynder ved O2 på Ålholm Plads i København, og ender ved Østre Ringvej i Roskilde, der er en del af Primærrute 6. Sekundærrute 156 er ca. 24 km lang. Fra Rådhuspladsen i København til Algade i Roskilde er strækningen ca. 31 km.

Andre Roskildeveje 
Roskildevej findes også i Bording, Frederikssund, Herning, Hillerød, Holbæk, Kolding, Ringsted, Slangerup, Solrød Strand, Tune og Vejle. I byområder i umiddelbar nærhed af Roskilde er Roskildevej traditionelt den vej, som fra den pågældende by fører mod Roskilde. Længere væk, som fx i Jylland, er vejnavnet blot opkaldt efter byen.

Eksterne henvisninger 

 Albertslunds historie – Roskildevej 
 Portræt af Hovedvej 1 fra København til Roskilde – Highways.dk 
 Kort over sekundærrute 156

Henvisninger 

Gader på Frederiksberg
Gader i København
156
Indfaldsveje i Danmark
Vej
Vejhistorie
Vej
Klaus Kærgård

Klaus Kærgård (født 21. oktober 1976) er en tidligere professionel dansk fodboldspiller.

Karriere

Viborg FF 
Som 21-årig kom han i 1998 til Viborg FF som helt ukendt fra Serie 2-klubben Vinderup IK. Han fik sin debut i Superligaen den 2. august 1998 i Parken, da han blev skiftet ind i opgøret mod F.C. København. 5 dage efter scorede han sit første mål, da han scorede efter 9 minutter på hjemmebane mod Silkeborg IF.

Ét af Klaus Kærgårds personlige højdepunkter i Superligaen var den 11. september 1999 på Brøndby Stadion i kampen mod Brøndby IF. Her scorede Kærgård to mål, lagde op til Heine Fernandez' yderligere to gange. Kampen endte med 5-2 til Viborg.

I september 2000 spillede han i UEFA Cuppen, da Viborg havde kvalificeret sig turneringen ved at vinde pokalfinalen tidligere på året. Det blev det russiske storhold CSKA Moskva, som var modstanderen i første runde.

Returkampen to uger senere var flyttet til Silkeborg Stadion, da Viborg Stadion på daværende tidspunkt ikke var godkendt til internationalt fodbold af UEFA. Efter 0-0 i den ordinære spilletid blev det til forlænget spilletid. Her blev Kærgaard blev indskiftet og scorede da kampens eneste mål i 101. minut.. I anden runde spillede holdet mod Rayo Vallecano, men tabte på reglen om udebanemål.

Tiden i Viborg FF blev til i alt 161 Superligakampe – heraf 93 kampe hvor han var med fra start, og udskiftet 65 gange. Han blev indskiftet 68 gange. Det blev til 38 mål gennem syv sæsoner.

FC Midtjylland 
Med ét år tilbage af sin kontrakt med Viborg FF, blev han sommeren 2005 købt af FC Midtjylland. I løbet af de to år i FC Midtjylland var han det meste af tiden ramt af skader. Han fik derfor først debut for holdet et halvt år efter sin tiltræden. Her scorede han alle fire mål, da de mødte Hammarby IF i Royal League. I alt blev det til seks mål i seks kampe i den Skandinaviske turnering.

Men resten af foråret 2006 blev igen præget af skader. En skade i iskiasnerven gjorde at det kun blev til syv kampe uden mål i marts-april måned..

Sæsonen 2006-07 blev ikke meget bedre. Han nåede at spille to kampe hvor han blev udskiftet i august 2006. Så fik han en meniskskade, som derefter holdt ham væk fra spillet. Men i maj 2007 måtte han give endeligt op. Lægerne havde sagt at han ikke burde dyrke hverken fodbold, håndbold eller løb. Hans højre knæ kunne ikke længere klare belastningen. Så den 27. maj 2007 var det endeligt slut. Træner Erik Rasmussen havde lovet at han måtte få de sidste minutter i sæsonens sidste kamp, hvor klubben skulle have overrakt sølvmedaljer. Det blev til seks minutter i afskedskampen på udebane mod Esbjerg fB.

Den 26. august 2007 tog han afsked med FC Midtjylland, da han inden kampen mod Randers FC på SAS Arena modtog blomster på banen.

Seriefodbold 
I foråret 2009 startede Klaus Kærgård som målmand hos Bruunshåb/Tapdrup IF. Han begyndte i Serie 5, men senere er det også blevet til kampe for klubbens førstehold i Serie 2.

Privat 
Han er gift med Rikke, og de har to drenge sammen: Patrick og Filip.

Eksterne henvisninger 

Fodboldspillere fra Danmark
Fodboldspillere fra Viborg FF
Fodboldspillere fra FC Midtjylland
Personer fra Holstebro
Blood Red

Blood Red er en sang som Slayer skrev til deres album, Seasons in the Abyss fra 1990. 

Teksten omhandler undertrykkende kommunistiske regeringer og hvordan de "Påtvinger folk sandheden gennem et gevær".

Sangens tempo minder om de langsommere Slayer-numre på Seasons In The Abyss, såsom "Dead Skin Mask" and "Skeletons of Society". Sangen er en hentydning til Demonstrationerne på Den Himmelske Freds Plads. Sangen blev brugt i filmen Jackass Number Two hvor Steve-O forsøger haj-stuntet.

Slayer-sange
Sange fra 1990
Magnus Troest

Magnus Troest (født 5. juni 1987 i København) er en dansk professionel fodboldspiller, der spiller for den italienske Serie B-klub Novara.

Klubkarriere 
I sommeren 2005 kom forsvarsspilleren Magnus Troest til FC Midtjylland efter at have spillet i ungdomsafdelingen i både B93 og Aston Villa. Han har indtil vinterpausen 2006/2007 repræsentere FC Midtjylland i 39 kampe og er noteret for tre scoringer. Han vandt i 2006 DBUs prisen som Årets U-21 Talent.

Den 25. august 2018 blev det offentliggjort, at Troest havde skrevet under på en toårig kontrakt med den italienske klub Juve Stabia, der spillede i Serie C.

Landsholdskarriere 
Troest har repræsenteret Danmark på flere ungdomslandshold. 

Fra 13. februar 2007 var han anfører for U21-landsholdet.

Personlige forhold 
Magnus Troests forældre har været danske mestre på 400 meter hæk. Moderen Anita Sølyst er stadig indehaver af den danske juniorrekord i syvkamp, ligesom hun vandt 400 meter hæk 1977, den første gang disciplinen var på DM-programmet. Faderen Jørgen Troest vandt 400 meter hæk i 1984 og 1985 og sikrede sig desuden sølv på 800 meter i 1977, to hundrededele af et sekund efter Tom B. Hansen. Magnus' lillesøstre Stina og Ditte er to af Danmarks mest lovende atletikudøvere, og storebror Jonas er også professionel fodboldspiller og 2011 udlejet af OB til SønderjyskE i Superligaen. De to brødre har også vist stort talent for atletik i Amager Atletik Club.

Referencer

Eksterne henvisninger 
 

Personer fra København
Fodboldspillere fra Danmark
Fodboldspillere fra FC Midtjylland
Fodboldspillere fra Parma FC
Fodboldspillere fra Atalanta BC
Fodboldspillere fra Recreativo de Huelva
Fodboldspillere fra Genoa C.F.C.
Oremandsgård

Oremandsgaard er en gammel hovedgård, som nævnes første gang i 1356. Gården ligger i Allerslev Sogn i Vordingborg Kommune. Den nuværende hovedbygning er opført i 1933 ved Mogens Clemmensen

Oremandsgaard Gods er på 916 ha (inkl. 60 ha tilforpagtet), og er beliggende 7 km syd for Præstø. Fra  1977 omlagde Daniel Hage hele landbruget  på Gammel Oremandsgaard (100 ha) til økologi. I dag dyrkes hele landbruget økologisk med korn, frø, raps, kløvergræs, byg og ærter. 

Til godset er knyttet 20 udlejningsboliger. Herunder Oremandsgaard Snitteskole, hvor den velrenommerede Oremandsgaard Kammermusikfest arrangeres af familien Hage.

Ejere af Oremandsgaard 
 (1330-1356) Peder Bekere
 (1356-1761) Kronen
 (1761-1785) Henrik Adam Brockenhuus
 (1785-1795) Niels Lunde Reiersen
 (1795-1803) Hans Petersen
 (1803-1824) Peter Benedikt Petersen
 (1824) Slægten Petersen
 (1824-1827) Peter Nicolaj Arboe
 (1827-1846) Anne Cathrine Collett gift Arboe
 (1846-1860) Peter Collett
 (1860-1872) Peter Anton Alfred Hage
 (1872-1919) Alfred Peter Anton Hage
 (1919-1947) Christoffer Friedenreich Hage
 (1947-1963) Thyra Konow gift Hage
 (1963-2013) Daniel Friedenreich Hage
 (2013-) August Friedenreich Hage

Kilder 
J. P. Trap: Danmark 5.udgave, Kraks Landbrug
http://www.oremandsgaard.dk/
Herregårde i Vordingborg Kommune
Herregårde i Præstø Amt
Nationale front for befrielsen af Sydvietnam

Den nationale front for befrielsen af Sydvietnam (FNL), () eller Front National de Liberté (FNL), var en partisanhær der bekæmpede de amerikanske og sydvietnamesiske styrker under Vietnamkrigen. FNL var også kendt under betegnelsen Viet Cong (vietnamesisk: Việt Cộng). FNL blev grundlagt, udstyret og bemandet af både sydvietnamesere og nordvietnamesere i enheder, der var trænet og koordideret under FNLs ledelse i samarbejde med den nordvietnamesiske hær.

Navnet Viet Cong kommer fra den vietnamesiske betegnelse for en vietnamesisk kommunist, Việt Nam Cộng Sản. Betegnelsen blev brugt af den sydvietnamesiske regering samt af amerikanske og europæiske medier. De amerikanske tropper kaldte typisk medlemmer af Viet Cong for VC eller Charlie, fra NATO's fonetiske alfabets ord for VC, Victor Charlie. Blandt vietnamesere blev den hidtidige betegnelse for frihedsbevægelsen Viet Minh fortsat anvendt som overordnet betegnelse for kampen mod USA (skønt den egentlige organisation med betegnelsen Viet Minh rent faktisk blev opløst efter Frankrigs kapitulation i 1954).

FNL blev organiseret i 1960, efter ordre fra det nordvietnamesiske kommunistparti Lao Dong. FNL var underlagt Lao Dong gennem hele Vietnamkrigen. Efterhånden som krigen med amerikanerne skred frem, blev staben og officererne i FNL i højere grad udgjort af nordvietnamesere.

Under Vietnamkrigen blev det fra amerikansk side ofte påpeget at FNL-soldater gik klædt som civile, hvilket gjorde det vanskeligt at afgøre, hvem der var aktiv i den væbnede kamp og hvem der var civile i konflikten. Den officielle procedure var imidlertid, at alle FNL-soldater, uanset om var i uniform eller ej, skulle behandles som krigsfanger i henhold til Genévekonventionen. I realiteten blev mange henrettet på stedet, og mange civile blev dræbt fordi de blev mistænkt for at være FNL-soldater.

Referencer 

Vietnams historie
Vietnamkrigen
Anders Rasmussen

Anders Rasmussen (født 1. juni 1976) er en tidligere professionel dansk fodboldspiller, der senest spillede som målmand i AGF.

Rasmussen har tidligere spillet for AC Horsens, FC Midtjylland og Viborg FF. Han har døjet med det, som af lægerne betegnes som et forstadium til cancer. Han kom dog hurtigt i behandling og blev opereret og er i dag erklæret rask.

Anders Rasmussen blev hentet til FC Midtjylland 1. januar 2002 som reservemålmand for Peter Skov-Jensen. Han fik sit gennembrud i FC Midtjylland efter salget af Peter Skov-Jensen i vinteren 2005. Rasmussen var med til at konsolidere FC Midtjyllands placering som bronzevinder i 2005. Han spillede 61 kampe for klubben.

31. august 2007 skiftede han til Viborg FF på en lejekontrakt gældende resten af år 2007. 26. juni 2008 skiftede Anders Rasmussen permanent til Viborg FF på en ét-årig kontrakt, men han blev allerede solgt til AGF den 26. januar 2009.

I AGF var han gardering for førstemålmanden Steffen Rasmussen og fik kun få kampe. Anders Rasmussen stoppede sin fodboldkarriere i juni 2011 for at blive souschef i SuperBrugsen Kolt. Da Steffen Rasmussen kort efter blev skadet, spurgte klubben Anders Rasmussen, om han ville hjælpe AGF i et par måneder som reservemålmand for den nyindkøbte Emil Ousager, hvilket han valgte at gå med til.

Noter 

Fodboldspillere fra Danmark
Fodboldspillere fra Viborg FF
Fodboldspillere fra FC Midtjylland
Fodboldspillere fra AC Horsens
Fodboldspillere fra AGF
Jesper Juelsgård

Jesper Lindorff Juelsgård (26. januar 1989) er en dansk professionel fodboldspiller, der spiller for FC Fredericia. Han har inden da spillet for FC Midtjylland, franske Évian, Brøndby IF og AGF.

Klubkarriere 
Jesper Juelsgård er et produkt af FC Midtjyllands fodboldakademi, som han kom til fra barndomsklubben Spjald IF. Hans primære position er venstre back. Han debuterede for FC Midtjylland i efteråret 2008 og nåede 144 kampe for klubbens Superliga-mandskab.

Den 7. juli 2014 skiftede Juelsgård til Évian i Frankrig.

Han nåede at være hos den franske klub i godt et år, inden han 28. august 2015 skrev under på en firårig aftale med Brøndby IF. Efter en lovende begyndelse hos Brøndby gled Juelsgård efterhånden ud af startopstillingen på holdet, og han skiftede derpå til AGF, lige inden sommertransfervinduet lukkede i 2016. 

Han opnåede i alt 119 superligakampe for AGF og var med til at vinde bronze med klubben i 2020. Efterhånden fik han færre og færre kampe, så han valgte i en alder af 33 år at skifte til islandske Valur i februar 2022 med håb om at få mere spilletid.

Landsholdskarriere 
Juelsgård spillede på alle de danske ungdomslandshold fra U/16 til U/21, i alt 24 kampe, deraf ti på U/21. Han var med ved EM-slutrunden for U/21 i Danmark i 2011, hvor han fik kort tid i en af kampene som indskifter. Han fik chancen på A-landsholdet, hvor han debuterede 15. august 2012 i en venskabskamp mod Slovakiet. Han spillede hele anden halvleg i kampen, hvor Danmark tabte 1-3. Han fik yderligere en venskabskamp to år senere mod , hvor han spillede hele kampen, der endte 1-0 til England.

Hæder 
 2011 Årets fodboldspiller, FC Midtjylland

Referencer

Eksterne henvisninger 
 

Personer fra Jylland
Fodboldspillere fra Danmark
Fodboldspillere fra FC Midtjylland
Fodboldspillere fra Skive IK
Fodboldspillere fra Evian Thonon Gaillard F.C.
Fodboldspillere fra Brøndby IF
Fodboldspillere fra AGF
Fodboldspillere fra Valur
Claus Madsen

Claus Fladmose Madsen (født 11. marts 1975) er en dansk tidligere fodboldspiller og nuværende assistenttræner i FC Fredericia.

Madsen foretrukne position på banen var enten højre eller venstre kanten på midtbanen.

Han har spillet i Odense Boldklub (1998 – 2002) hvor han spillede 56 kampe og lavede 6 mål. Claus Madsen kom til FC Midtjylland fra OB i sommeren 2002. Madsen meddelte den 6. oktober 2009 at han ville stoppe sin karriere den 1. januar 2010. Madsen ville derefter fortsætte som assistent i klubben Skive IK.

Referencer

Eksterne henvisninger 

Fodboldspillere fra Danmark
Fodboldspillere fra FC Midtjylland
Fodboldspillere fra Odense Boldklub
Fodboldtrænere fra Danmark
Skive IK
Christian Olsson

Christian Olsson (født 25. januar 1980 i Göteborg, Sverige) er en atlet som dyster i højdespring og trespring. I 2004 vandt han den samlede Golden League gevinst hvilket var på 500.000 dollars. Ved VM i 2003, hvor han vandt guld, præsterede han at lave de 4 best spring i hele finalen.

Han blev først interesseret i trespring efter at have set Jonathan Edwards sætte verdensrekorden til VM i hjembyen Göteborg. Siden 1999 er han blevet trænet af Yannick Tregaro. Før det blev han trænet af Viljo Nousiainen.

Han er en af de få atleter i Verden der har præsteret både at have medaljer i både OL, VM-indendørs, VM-udendørs, EM-indendørs og EM-udendørs.

Internationale medaljer

Trespring 
 Olympiske Lege 
 2004, Athen – 17.79 m – Guld 
 VM i atletik 
 2003, Paris – 17.72 m – Guld 
 2001, Edmonton – 17.47 m – Sølv 
 VM indendørs 
 2004, Budapest – 17.83 m – Guld 
 2003, Birmingham – 17.70 m – Guld 
 EM 
 2006, Götenborg – 17.67 m – Guld 
 2002, München – 17.53 m – Guld 
 EM indendørs 
 2002, Wien – 17.54 m – Guld 
 U-23 EM 
 2001, Amsterdam – 17.24 m – Guld 
 Junior EM 
 1999, Riga – 16.18 m – Sølv

Højdespring 
 Junior EM 
 1999, Riga – 2.21 m – Guld

Personlige rekorder 
 Trespring
 Indendørs – 17.83 meter
 Udendørs – 17.79 meter 
 Højdespring – 2.28 meter 
 Længdespring – 7.71 meter

Eksterne henvisninger 

 

Trespringere fra Sverige
Personer fra Göteborg
Højdespringere fra Sverige
Engelholm (Snesere Sogn)

Engelholm er dannet i 1701 af Kronen som en sædegård. Den hed Skovbygaard til 1775. Gården fik navnet Engelholm i 1775 af Hans Petersen efter hans hustru Inger Engel. Deres søn overtog gården; men den blev i 1825 solgt til kammerråd L.G. Cøln, der havde den i to år, inden den på grund af økonomiske problemer overgik til Rentekammeret. Siden 1830 har godset været slægtsgård fra Benjamin Wolff til i dag. Hovedgården Grevensvænge ejes også af slægten Wolff-Sneedorff.

Gården Engelholm ligger i Snesere Sogn i Næstved Kommune; adresse: Engelholm Gods I/S, Engelholmvej 3, 4733 Tappernøje. Hovedbygningen er opført i 1781-1785 og er ombygget i 1833.

Engelholm Gods I/S er på 656 hektar med Espegård, Nørreskovgård og Ellevang. I 1982 ophørte man med kvægbesætning og har nu kun land- og skovbrug.

Ejere af Engelholm 
 (1701-1775) Kronen
 (1775-1803) Hans Petersen 
 (1803-1825) Peter Benedict Petersen (søn af Hans Petersen)
 (1825-1827) Ludvig Georg Cøln
 (1827-1830) Rentekammeret
 (1830-1866) Benjamin Larsen Wolff (1790-1866)
 (1866-1906) Hans Christian Theodor Benjaminsen Wolff-Sneedorff (1836-1924)
 (1906-1925) Gerner Benjaminsen Wolff-Sneedorff (1850-1931) (overtog efter sin bror)
 (1925-1956) Knud Gernersen Wolff-Sneedorff (1888-1958)
 (1956-1973) Aage Knudsen Wolff-Sneedorff (1921-2003)
 (1973-2019) Gerner Eriksen Wolff-Sneedorff (1952- ) (søn af Aages bror, Erik fra Grevensvænge)
 (2019-) Gerner Wolff-Sneedorff, Christine Lolk Wolff-Sneedorff, Julie Lolk Wolff-Sneedorff, Emilie Lolk Wolff-Sneedorff (interessentskab med 25% til hver af fader og tre døtre).

Kilder 
 J.P. Trap: Danmark 5.udgave, Kraks Landbrug
 https://www.engelholmgods.dk/

Referencer 

Herregårde i Næstved Kommune
Herregårde i Præstø Amt
Fredede slotte og herregårde i Danmark
Godser i Danmark
Yannick Tregaro

Yannick Tregaro (født 26. marts 1978 i Gunnared i Sverige) er en atletiktræner. Han var tidligere selv højdespringer og nåede finalen ved Junior-VM. Da hans (og Christian Olssons) træner Viljo Nousiainen døde i 1999, blev Yannick Tregaro træner for Christian Olsson, som dengang var et fremtidigt medaljehåb.

Yannick Tregaro er også træner for sin kæreste Emma Green og var tidligere træner for Kajsa Bergqvist. 

Højdespringere fra Sverige
Atletiktrænere
Ayinde Jamiu Lawal

Ayinde Jamiu Lawal (født 12. maj 1988) er en nigeriansk professionel fodboldspiller, der spiller på midtbanen hos Skive IK.

Han var i 2007 udlejet til SønderjyskE og i sæsonen 2008-09 udlejet til Skive IK, med hvem han skrev kontrakt senere på året.

Han kom til klubben fra dens afrikanske fodboldakademi FC Edebei.

Eksterne henvisninger 

 Ayinde Jamiu Lawals spillerprofil på fcm.dk
 Ayinde Jamiu Lawals spillerprofil på skive-ik.dk 

Fodboldspillere fra Nigeria
Fodboldspillere fra FC Midtjylland
Fodboldspillere fra SønderjyskE
Fodboldspillere fra Skive IK
Fodboldspillere fra F.C. Ebedei
Fodboldspillere fra FC Fredericia
Johan Wissman

Johan Wissman (født 2. november 1982 i Helsingborg i Sverige) er en atlet hvis speciale er 200 meter og 400 meter.

Han blev til Indendørs-VM i 2004 nr. 2 på 200 meteren. I 2006 til EM i altetik vandt han sølv på 200 meteren i tiden 20.38 sek, hvilket også var en ny svensk rekord.

Personlige rekorder 
 100 m – 10.44 sek 
 200 m – 20,30 sek (Svensk rekord) 
 400 m – 44.56 sek (Svensk rekord)

Eksterne henvisninger 

Sprintere fra Sverige
Personer fra Helsingborg